পাশ্চাত্য শক্তিসমুহ তাই শুধু সামরিক ভাবেই আগ্রাসী নয়,ব্যাপক আগ্রাসনটি সাংস্কৃতিক ময়দানেও। সে আগ্রাসন বিস্তারে মুসলিম দেশগুলিতে তারা বিশ্বস্ত পার্টনার চায়। মধ্যপ্রাচ্যের স্বৈরাচারি শাসকগণ ছিল এ কাজে তাদের অতি বিশ্বস্ত পার্টনার। পার্টনারের দায়িত্ব পালন করতে গিয়ে মিশরের হোসনী মোবারক বা তিউনিসিয়ার বিন আলী হিজাবধারি মহিলাদের টেলিভিশনের পর্দায় আসাকেও নিষিদ্ধ করেছিল। অপর দিকে অশ্লিল,উলঙ্গ ও ব্যভিচারি মহিলাদের জন্য খুলে দিয়েছিল দেশের মদ্যশালা,নাচের ঘর ও সমুদ্র সৈকত। সে সাথে কারারুদ্ধ করেছিল দেশের ইসলামপন্থিদের। মার্কিন যুক্তরাষ্ট্র ও তার মিত্ররা মুসলিম দেশগুলোতে মেরুদ্ণ্ডসম্পন্ন স্টেটসম্যান বা রাষ্ট্রনায়ক চায় না,চায় দক্ষ জেল-প্রশাসক। তারা চায় মুসলিম দেশগুলোকে গড়ে উঠুক বিশাল বিশাল কারাগার রূপে। জেল-প্রশাসকের কাছে কারাগারের প্রতিটি বাসিন্দাই অপরাধী,তাদের নিয়ন্ত্রনে রাখাই তাদের মূল দায়িত্ব। এখানে অপরাধটি ঈমানদার হওয়ায়। কারণ ব্যক্তির ঈমান বিদেশী দখলদারি বা দুর্বৃত্ত শাসকের বিরুদ্ধে বিদ্রোহী হতে অনুপ্রেরণা জুগায়। বেঈমান শাসকের কাছে তাই প্রতিটি ঈমানদারই অপরাধী। মিশর, তিউনিসিয়া, লিবিয়া ও ইয়েমেনের স্বৈরাচারি শাসকেরা সেরূপ কারা-প্রশাসকের দায়িত্বই পালন করতে। বাংলাদেশে সে কাজটিই করছে শেখ হাসিনা।